জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
লিডা (পুরাণ)
জিউস লিডার প্রশংসক ছিলেন, তিনি লিডাকে মরাল রূপে আকর্ষিত করেছিলেন। তিনি মরাল হয়ে ঈগলের থেকে আশ্রয় খোঁজার ছলে লিডার বাহুতে লুটিয়ে পড়েন। যে রাতে জিউস লিডার সাথে মিলিত হন সেই রাতে তাইন্দারেউসও লিডার সাথে মিলিত হন, ফলে লিডা দুইটি ডিম প্রসব করেন। একটি থেকে হেলেন এবং ক্লাইমেনেস্ত্রা জন্ম নেন অপরটি থেকে জন্ম নেন ক্যাস্টর এবং পোলাক্স। এই চার জনের মধ্যে কে জিউসের সন্তান ার কে তাইন্দারেউসের সন্তান তা কোথাও পরিষ্কার ভাবে উল্লেখিত হয়নি। এমনকি কোন সন্তান মরণশীল বা অমর, মানুষ বা অর্ধ-দৈব টাও কোথাও বলা হয়নি। তবে  কোন কোন জায়গায় ক্যাস্টর এবং পোলাক্সকে অমর বলা হয় আবার কোন কোন জায়গায় শুধু পোলাক্সকেই অমর বলা হয়। আবার এটাও সবসময় বলা হয় যে, হেলেন জিউসের কন্যা।